《初秋与门人周生陪谢明府及黄梁二广文祈神海上俯瞰大湖环视石壁漫有短述以纪其事四首 其二》
明代·林大春

五岳曾随一鹤游，奇观今日此全收。奔涛乍骇群龙斗，乘水翻疑积雪浮。

天外帆飞唯片叶，梦中人去已千秋。苍茫顿起凌空思，欲倚乘槎泛斗牛。

作者简介：（1523—1588）明广东潮阳人，字邦阳，一字井丹。嘉靖二十九年进士。授行人，累官浙江提学副使，致高拱私党于法，为言官论劾，罢官。有《井丹集》。